RS วอลุ่มหนา-บวกแรง4% รับอัพค่าโฆษณา-ธุรกิจเครื่องสำอางสดใส แถมลุ้นกำไรปี 61 โตกระฉูด
RS วอลุ่มหนา-บวกแรง4% รับอัพค่าโฆษณา-ธุรกิจเครื่องสำอางสดใส แถมลุ้นกำไรปี 61 โตกระฉูด โดย ณ เวลา 11.42 น. อยู่ที่ระดับ 26.25  บาท บวก 1.00 บาท หรือ 3.96% ด้วยมูลค่าซื้อขาย 195.13 ล้านบาท
20 ธ.ค. 2560

ผู้สื่อข่าวรายงานว่า บริษัท อาร์เอส จำกัด (มหาชน) หรือ RS ณ เวลา 11.42 น. อยู่ที่ระดับ 26.25  บาท บวก 1.00 บาท หรือ 3.96% ด้วยมูลค่าซื้อขาย 195.13 ล้านบาท

บล.เคจีไอ ระบุในบทวิเคราะห์ว่า  RS (เป้าพื้นฐาน 28.25 บาท) 1) ประเมินราคาหุ้นเริ่มฟื้นตามคาดโดยประเมินแนวรับ 24.7 บาท แนวต้าน 27 บาท และถัดไป 29 บาท (Stop loss 24 บาท) 2)ประเมินแรงเก็งกำไรระยะสั้นใน RS สำหรับผลประกอบการไตรมา 4/60 ที่ลุ้นมีกำไรเพียงรายเดียวในกลุ่มสื่อทีวี (WORK*, MONO*, BEC คาดไตรมาสนี้พลิกขาดทุน) เพราะมีแรงหนุนจากธุรกิจเครื่องสำอาง 3) ประเมินแนวโน้มธุรกิจทีวีปี 2561 สดใส ล่าสุดมีประเด็นข่าวขึ้นค่าโฆษณาและธุรกิจเครื่องสำอางยังเติบโตต่อ โดยฝ่ายวิจัยฯประเมินกำไรปี 2561 โต +170% เทียบช่วงเดียวกันของปีก่อน 